Diari Oficial de la Generalitat Valenciana


Sumari del DOGV 5801, del 08-07-2008 (2008/8400)

ACORD de la Comissió Territorial d'Urbanisme, de 27 de març de 2008, relatiu a la modificació puntual núm. 17 del Pla general de Sant Vicent del Raspeig
--------------------------------------------------------------------------------------------------------------------------------------------------------

### Dades del document

Número de DOGV
:   5801

Data del DOGV
:   08-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8400


Data del document
:   27-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Sant Vicent del Raspeig
    * pla d'urbanisme

ACORD de la Comissió Territorial d'Urbanisme, de 27 de març de 2008, relatiu a la modificació puntual núm. 17 del Pla general de Sant Vicent del Raspeig [2008/8400]  
Vist l'expedient de referència i sobre la base dels següents antecedents i consideracions,  
Antecedents  
Primer. El projecte de modificació puntual es va sotmetre a informació pública durant un mes mitjançant un acord del Ple de l'Ajuntament del dia 30 de gener de 2002, amb la publicació d'un anunci en el Diari Oficial de la Comunitat Valenciana de data 20 de febrer de 2002 i en el diari Las Províncias de data 8 de febrer de 2002. Durant el pertinent període d'exposició pública es va presentar una al·legació, la qual consta informada i resolta en l'expedient. El projecte va ser aprovat provisionalment pel mateix òrgan en data 16 d'abril de 2002.  
La Comissió Territorial d'Urbanisme, en sessió celebrada en data 26 de novembre de 2002, va adoptar l'acord de suspendre l'aprovació definitiva. I això perquè en l'expedient no es concretava la forma d'obtenció dels sòls afectats pel projecte de modificació, punt aquest que ha de quedar definit.  
En compliment del que requereix el mencionat acord de la Comissió Territorial d'Urbanisme, l'Ajuntament de Sant Vicent del Raspeig, en data 13 de febrer de 2008, presenta en el Servei Territorial d'Ordenació del Territori documentació complementària, sotmesa a aprovació provisional mitjançant un acord plenari de data 30 de gener de 2008, adoptat per majoria absoluta.  
Segon. La documentació està composta per memòria informativa i justificativa i plànols d'informació i d'ordenació.  
Tercer. L'objecte d'aquesta modificació puntual, en la redacció original, era preveure la creació d'una plaça pública en un àmbit de sòl urbà situat a la confluència de l'av. de la Llibertat i els carrers General Ibáñez i Benlliure. La qualificació actual és residencial, amb tipologia en edificació tancada i alineada a vial, regulada per l'ordenança NT: Nucli tradicional. Respecte al solar existent, que té una superfície de 2.350,86 m², es preveu que una parcel·la de 1.185.23 m² es qualifique com a dotacional públic, i la resta, 1.165,63 m², mantinga la qualificació residencial.  
A fi de determinar la forma de gestionar el sòl, l'Ajuntament manifesta que la major part d'aquest es va adquirir a càrrec del Conveni de reestructuració urbana, subscrit entre l'Ajuntament de Sant Vicent del Raspeig i l'Institut Valencià d'Habitatge, en data 3 de desembre de 2001, a excepció d'una parcel·la de 135,53 m². Per a l'adquisició de l'esmentada parcel·la es preveu la permuta amb una altra parcel·la propietat de l'Ajuntament situada a la zona edificable de l'àmbit.  
La documentació remesa amb posterioritat per l'Ajuntament planteja ampliar els objectius de la modificació puntual a fi de possibilitar la instal·lació en el subsòl de la plaça d'un aparcament públic de rotació. Les dimensions de la plaça fan preferible, tècnicament i econòmicament, plantejar l'extensió de l'aparcament de manera que s'incloga també la zona residencial, fins al total de 2.350,86 m².  
La diferent naturalesa del subsòl (domini públic i propietat privada) i la diferent titularitat (Ajuntament i particulars) es preveu resoldre mitjançant l'aplicació del que disposa l'article 60 de la Llei 16/2005, de 30 de desembre, urbanística valenciana, que en l'apartat tercer estableix que "la qualificació d'un terreny com a sòl dotacional públic requereix que el Pla especifique, en l'ordenació detallada, si l'esmentada afecció afecta la totalitat de l'immoble, o si l'afecció demanial es limita al sòl i volada amb exclusió total o parcial del subsòl que, en aquest cas, tindrà la consideració de bé patrimonial, que podrà ser alienat per l'administració titular per a l'ús i destinació que regule expressament el planejament. En tot cas, la qualificació d'un terreny com a sòl dotacional públic exigeix la cessió obligatòria i gratuïta de l'immoble en el seu conjunt, o bé la seua expropiació d'acord amb la legislació aplicable". En compliment del primer dels requisits de l'esmentat article, aquesta modificació puntual preveu determinar que els sòls que, d'acord amb aquesta modificació puntual, passaran a tenir la qualificació de sòl dotacional públic, l'afecció demanial es limite al sòl i volada amb exclusió del subsòl.  
D'aquesta manera es preveu l'alienació del subsòl, amb la càrrega de dedicar aqueixa part a aparcament públic de rotació durant 35 anys i l'obligació d'urbanitzar totalment la plaça pública.  
La modificació proposada suposa una disminució de l'edificabilitat lucrativa prevista en el Pla general vigent.  
Consideracions  
Primera. La tramitació s'ha fet d'acord amb el que estableixen l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística, i l'article 174 del Reglament de planejament de la Comunitat Valenciana, aprovat per Decret 201/1998, de 15 de desembre de 1998, del Govern Valencià.  
Segona. La documentació s'estima completa, en funció de l'objecte de la modificació, a l'efecte del compliment de l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Tercera. Les determinacions contingudes en l'expedient es consideren correctes en vista de les exigències de la política urbanística i territorial de la Generalitat, tal com s'exposa en l'art. 40 de la Llei 6/1994, de 15 de novembre, de la Generalitat Valenciana, reguladora de l'activitat urbanística, i s'ha de considerar, a més, que les resolucions autonòmiques sobre l'aprovació definitiva no qüestionaran mai la interpretació de l'interés públic local formulada pel municipi des de la representativitat que li confereix la seua legitimació democràtica, i que exclusivament poden fonamentar-se en exigències de la política urbanística i territorial de la Generalitat, definida per aquesta llei i integrada per les comeses contingudes en l'esmentat article.  
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme,  
Acorda  
Primer  
Aprovar definitivament la modificació puntual número 17 del Pla general del municipi de Sant Vicent del Raspeig.  
Segon  
Publicar íntegrament aquest acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, ja que falta el document de normes urbanístiques.  
Contra aquest acord, que no esgota la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat Valenciana, en el termini d'un mes comptador a partir de l'endemà de la data de recepció de la notificació.  
Tot això sense perjudici que es puga exercir qualsevol altre recurs o acció que considereu oportú.  
Alacant, 27 de març de 2008.- El director territorial de Medi Ambient, Aigua, Urbanisme i Habitatge: Ramón Rizo Aldeguer.